Et særligt optisk halo-fænomen i form kunne ses på himlen over det meste af landsdelen, og det har fået en del nordjyder til at hive kameraet frem og forevige det særlige øjeblik.

Flere nordjyder har fulgt TV2 Nords opfordring på Facebook og sendt billeder af det fænomen, der seneste morgener har kunnet opleves på himlen. Svaret på det særlige og flotte fænomen på himlen er ifølge DMI en halo. Når solens lys rammer en af de millioner af iskrystaller, der er højt oppe i luften, opstår der i mange tilfælde haloer og andre beslægtede fænomener. Iskrystallernes form, orientering og bevægelse bestemmer, hvilken type af halofænomen der kan ses. Den hyppigst forekommende halo ses som en ring omkring solen. Andre halofænomer kaldes bisole, solhunde, solsøjler og undersole, og det var dem, der blandt andet kunne ses tirsdag morgen. Vi har samlet nogle af billederne fra landsdelen nedenfor.